Source: https://tax-fin-lex.si/Zbirke/SodnaPraksaList?nodeId=77b6df89-04df-4151-8458-dd38daa5350f
Timestamp: 2020-01-17 18:44:39+00:00

Document:
Sodba II Ips 50/2009
VS0015488
OZ člen 346, 347, 349.
kreditna pogodba - dolgoročni kredit v SIT – obročno odplačilo glavnice – zastaranje – zastaralni rok
Toženka je kot samostojna podjetnica 11. 3. 1998 sklenila pogodbo o dolgoročnem tolarskem kreditu, v kateri je navedena glavnica 5.900.000 tolarjev, rok odplačila je dogovorjen 7 let, realna obrestna mera pa 3 %. Gre za enoten pravni posel, pri katerem obročna odplačila glavnice niso anuitete, za katere je v drugem odstavku 347. člena OZ določen triletni zastaralni rok, temveč so obročna odplačila in druge delne izpolnitve, za katere ta rok ne velja.
Sklep I Up 305/2012
VS1013859
ZUS-1 člen 31, 31/2, 36, 36/1-6, 75, 75/3, 76, 78, 78/1.
upravna odločba odpravljena po vložitvi tožbe – pravni interes – zavrženje tožbe – zavrnitev pritožbe
Ker je pritožnica s tožbo zahtevala odpravo sklepov prvostopenjskega davčnega organa, ki so med postopkom pred sodiščem prve stopnje že prenehali veljati, po presoji Vrhovnega sodišča že med postopkom pred sodiščem prve stopnje ni več izkazovala pravnega interesa za odločitev, ker si tudi z morebitnim uspehom v tem upravnem sporu ne bi izboljšala svojega položaja.
Sklep I Up 332/2012
UPRAVNI SPOR – SODNE TAKSE – CIVILNO PROCESNO PRAVO
VS1014626
ZUS-1 člen 22, 22/1, 22/2. ZPP člen 336, 343, 343/4.
pritožba – dovoljenost – zavrženje – postulacija – pravniški državni izpit – pritožba, ki jo je vložila stranka sama – ugovor zoper plačilni nalog – postulacijska sposobnost
Sodba XI Ips 35525/2012-39
VS2006173
ZKP člen 201, 201/1-1, 424, 424/1, 525. Konvencija o izročitvi storilcev kaznivih dejanj med Kraljevino Srbov, Hrvatov in Slovencev in Republiko Albanijo člen 8.
postopek za izročitev obdolžencev in obsojencev - začasni ekstradicijski pripor - pogoji za pripor - zahteva za varstvo zakonitosti - obseg preizkusa
V tej fazi postopka, ko je sodišče odredilo pripor zaradi zagotovitve navzočnosti v postopku in preprečitve pobega zahtevane osebe, Vrhovno sodišče ne more presojati navedb zahteve za varstvo zakonitosti, ki se nanašajo na nedopustnost izročitve.
Sodba X Ips 462/2011
VS1013872
Uredba o ravnanju z odpadki člen 16, 16/1, 16/2-2. Uredba o ravnanju z odpadki, ki nastanejo pri gradbenih delih člen 1, 2, 2/10, 11, 11/1. ZGO-1 člen 1.
izpolnjevanje pogojev - dovoljena revizija - vpis v evidenco zbiralcev odpadkov - vprašanje uporabe gradbenih predpisov ali predpisov o rudarstvu
Zahteva (da oseba razpolaga z objekti za predhodno skladiščenje, urejeno v skladu s predpisi, ki urejajo graditev objektov, skupaj z vgrajenimi instalacijami in opremo, s katero se zagotavlja preprečevanje škodljivih vplivov na okolje) se nanaša tudi na urejen prostor na prostem – zbirni center, ki mora biti urejen v skladu s predpisi, ki urejajo graditev objektov (ZGO-1: gradbeno dovoljenje, uporabno dovoljenje).
Sklep I Up 321/2012
IGRE NA SREČO – UPRAVNI SPOR
VS1013858
ZIS člen 107, 107/9. ZUS-1 člen 19, 19/2. ZPP člen 199, 199/1.
odločba o omejitvi dostopa do spletnih strani – položaj stranskega intervenienta – pravni interes – izvršba po drugih osebah – izvrševanje pravnomočne odločbe o prepovedi prirejanja iger na srečo
V upravnem sporu, v katerem se presoja zakonitost odločbe, s katero je tožeči stranki kot ponudniku storitve informacijske družbe, torej prisilnemu izvršitelju izvršbe po drugih osebah, naložena omejitev dostopa do pritožnikovih spletnih strani, pritožnik kot zavezanec, ki mu je bilo prirejanje spletnih iger na srečo s pravnomočno odločbo, ki se z v tem sporu obravnavano odločbo izvršuje, prepovedano, nima položaja stranskega intervenienta, ker za to nima pravnega interesa. Tega je izčrpal s pravnimi sredstvi v postopku v zvezi z izvršilnim naslovom, z izpodbijano odločbo pa se prisilnemu izvršitelju ne nalaga ničesar, kar ni bilo zajeto v izvršilnem naslovu oziroma sklepu o izvršbi. Fizična oseba in odvetnik, ki zastopa zavezanca, ki mu je bilo prepovedno prirejanje spletnih iger na srečo s pravnomočno odločbo, ki se z v tem sporu izvršuje, v tem postopku nimata pravnega interesa za priznanje položaja stranskega intervenienta.
Sodba I Ips 575/2010-137
VS2006196
ZKP člen 371, 371/2, 372, 372-5, 395, 395/1. KZ-1 člen 45, 47, 54, 54/2, 57, 58.
bistvena kršitev določb kazenskega postopka – presoja pritožbenih navedb - kršitev kazenskega zakona - odločba o kazenski sankciji - splošna pravila za odmero kazni – zakonitost pri izrekanju kazni - nadaljevano kaznivo dejanje – stek kaznivih dejanj – stranska denarna kazen – pogojna obsodba
Izrek pogojne obsodbe ne izključuje obveznosti, ki jo ima sodišče po zakonu po določbi drugega odstavka 54. člena KZ-1, da izrek obsodilne sodbe za nadaljevano kaznivo dejanje pogojuje tudi izrek glavne in stranske kazni.
Sklep I Ips 42975/2011-13, enako tudi I Ips 56407/2013-16
VS2006155
zahteva za varstvo zakonitosti - upravičenec za vložitev - oškodovanec kot tožilec - pooblaščenec oškodovanca kot tožilca
Pooblaščenec oškodovancev kot tožilcev po določbi prvega odstavka 421. člena ZKP ni upravičen vložiti zahteve za varstvo zakonitosti.
Sodba I Ips 4318/2009-34
VS2006156
ZKP člen 371, 371/1-11. KZ-1 člen 199, 199/1.
bistvena kršitev določb kazenskega postopka – razlogi o odločilnih dejstvih – kršitev kazenskega zakona – zaposlovanje na črno – zakonski znaki kaznivega dejanja
Čeprav obdolženec s hrvaškimi delavci ni sklenil pogodbe o zaposlitvi in zanje ni pridobil delovnih dovoljenj, jih je dejansko zaposlil ter jih je v vlogi delodajalca napotil na delo k drugemu delodajalcu, ter s tem izpolnil zakonski znak zaposlitve (več tujcev) iz prvega odstavka 199. člena KZ-1.
Sklep II DoR 218/2012
VS0015367
ZPP člen 367a, 367a/1. ZObr člen 110.
dopuščena revizija - odgovornost države – pasivna legitimacija – razdelitev premoženja med občino in državo – najem prostorov – plačilo najemnine - uporabnina
Revizija se dopusti glede vprašanja: „Ali je pravilna odločitev sodišča druge stopnje, da država ni pasivno legitimirana v obravnavani zadevi?“
Sklep X Ips 130/2012
UPRAVNI SPOR – IGRE NA SREČO
VS1013988
ZUS-1 člen 83, 83/2-2. ZIS člen 107, 107/9.
dovoljenost revizije – igre na srečo – inšpekcijski nadzor – omejitev dostopa do spletne strani – predlog za oceno ustavnosti ZIS – standard natančne in konkretne opredelitve pomembnega pravnega vprašanja – trditveno in dokazno breme
Trditveno in dokazno breme o izpolnjenosti pogojev za revizijo je na revidentu. Revidentkino vprašanje „preliminarne ocene skladnosti devetega odstavka 107. člena ZIS z 39. členom URS in posledično vložitev zahteve za oceno ustavnosti po 156. členu URS, ker naj bi bila izpodbijana odločba v neskladju z 39. členom URS in 10. členom EKČP, naložen ukrep po devetem odstavku 107. člena ZIS pa nesorazmeren“ samo po sebi, brez natančne in konkretne opredelitve okoliščin, ki kažejo na njegovo pomembnost glede na vsebino obravnavane zadeve in konkretizacije ter opredelitve razlogov, zaradi katerih meni, da je v obravnavani zadevi sodišče to vprašanje rešilo nezakonito, po presoji Vrhovnega sodišča ni pomembno pravno vprašanje v smislu 2. točke drugega odstavka 83. člena ZUS-1.
Sodba XI Ips 25671/2012-230
VS2006157
ZKP člen 201, 201/1-3, 371, 371/1-11. URS člen 19.
pripor - odreditev pripora - utemeljen sum -ponovitvena nevarnost - okoliščine, ki kažejo na ponovitveno nevarnost – načelo sorazmernosti – varstvo osebne svobode
Ponovitvene nevarnosti ni mogoče utemeljevati s tem, da gre za storilca premoženjskega kaznivega dejanja, ki je pokazal velik interes za njegovo izvršitev ter je v slabem finančnem položaju.
Sodba I Ips 270/2010-299
KAZENSKO MATERIALNO PRAVO - IZVRŠEVANJE KAZENSKIH SANKCIJ
VS2006172
ZKP člen 372, 372-5, 420, 420/2. KZ-1 člen 86, 86/3, 86/4. ZIKS-1 člen 2.
izvrševanje kazenskih sankcij - kršitev kazenskega zakona - prestajanje kazni zapora – nadomestitev kazni s hišnim zaporom – nadomestitev kazni z delom v splošno korist
S hišnim zaporom se lahko nadomesti le s pravnomočno sodbo izrečena kazen zapora do devetih mesecev. Dejstvo, da se obsojenki v izrečeno kazen všteje čas, prestan v (hišnem) priporu, zaradi česar mora prestati še del kazni, ki je krajša od devetih mesecev zapora, ne pomeni, da se ta preostanek kazni lahko nadomesti s hišnim zaporom.
Sodba in sklep II Ips 56/2009
VS0015501
OZ člen 20, 46, 239.
poslovna odškodninska obveznost - predpogodba - kršitev predpogodbe – sklenitev glavne pogodbe – napake volje – bistvena zmota – podlage odškodninske odgovornosti – vzročna zveza – nastanek škode – premoženjska škoda – najem kredita – pogajanja
Čeprav zakon tudi za poslovne odškodninske obveznosti zahteva, da morajo biti izpolnjene vse štiri splošne predpostavke za nastanek odškodninske terjatve ali obveznosti, so pri poslovnih obveznostih vendarle nekatere razlike. V zvezi z nedopustnim ravnanjem ali škodljivim dejstvom OZ v drugem odstavku 239. člena določa, da je upnik upravičen zahtevati (poleg izpolnitve) tudi povrnitev škode, ki mu je nastala zaradi kršitve pogodbe ali predpogodbe. Tudi odgovornost dolžnika ni podana samo tedaj, ko je kriv, temveč tudi v drugih primerih, npr. če je bil pri sklepanju posla v zmoti. Zmota (četudi bistvena), povzroči neveljavnost posla oziroma prenehanje obveznosti skleniti pogodbo, toda po tretjem odstavku 46. člena OZ ima druga poštena stranka pravico zahtevati povrnitev škode. Vprašanje, ali je tožnikoma nastala škoda zaradi tega, ker toženka ni plačala kupnine in ni sklenila kupoprodajne pogodbe, je vprašanje vzročne zveze in nastanka škode.
UPRAVNI SPOR – CIVILNO PROCESNO PRAVO – IGRE NA SREČO
VS1013883
dovoljenost revizije – prepoved prirejanja iger na srečo – pomembno pravno vprašanje - jasno zakonsko besedilo
Trditveno in dokazno breme za dovoljenost revizije je na revidentu. Revidentkino vprašanje razlage določb ZIS glede dopustnosti naložitve operaterju, da onemogoči dostop do spletnih strani, na katerih se opravlja dejavnost spletnega igralništva brez koncesije, ni pomembno pravno vprašanje v smislu 2. točke drugega odstavka 83. člena ZUS-1, saj iz določb devetega odstavka 107. člena ZIS, ki je veljal v času izpodbijane odločbe Urada, jasno in nedvoumno izhaja, da če nadzorni organ pri izvajanju nadzora ugotovi, da se prirejajo spletne igre na srečo brez koncesije vlade, lahko ponudniku storitve informacijske družbe (torej operaterju) naloži omejitev dostopa do spletnih strani oziroma drugih telekomunikacijskih povezav, preko katerih se take igre prirejajo.
Sklep I Up 400/2012
VS1013854
ZMZ člen 51, 51/1-1, 51/1-2, 55, 55/1-5, 55/1-6, 75, 75/4. ZUS-1 člen 79, 79/1.
mednarodna zaščita – omejitev gibanja – pomanjkljivo ugotovljeno dejansko stanje – istovetnost prosilca
Samo na podlagi več kot 14 let stare listine, katere izvor in namen nista pojasnjena in ki tudi ni bila v celoti prevedena, brez kritične presoje ostalih navedb in dokazov, ni mogoče s potrebno stopnjo verjetnosti izključiti dvoma v tožnikovo identiteto.
Sodba I Ips 39302/2010-48
VS2006162
ZKP člen 92, 92/2, 96, 96/1.
stroški kazenskega postopka - stroški zagovornika pri ustavitvi postopka – zagovornik po pooblastilu – pravica zahtevati povrnitev stroškov - poseben sklep o stroških kazenskega postopka
Če obdolženčev zagovornik deluje na podlagi pooblastila, ima obdolženec v primeru izdaje sklepa o ustavitvi postopka oziroma oprostilne sodbe, pravico tudi sam in ne le po svojem zagovorniku od države zahtevati povrnitev nagrade in potrebnih izdatkov, ki jih je imel z zagovornikom.
Sklep X Ips 241/2012, enako tudi X Ips 190/2012, X Ips 95/2013, X Ips 186/2013
VS1013903
dovoljenost revizije - trditveno in dokazno breme - revizija brez navedbe razlogov za dovoljenost
Trditveno in dokazno breme za dovoljenost revizije je na revidentu. Ker revidentka v reviziji ni niti neposredno niti opisno navedla, kateri pogoj za dovoljenost revizije iz drugega odstavka 83. člena ZUS-1 naj bi bil v tem primeru izpolnjen, revizija v obravnavani zadevi ni dovoljena.
Sodba II Ips 53/2009
VS0015500
ZOR člen 63, 86 - 99, 103. OZ člen 50.
prodajna pogodba – neveljavnost pogodbe – napake volje – prevara - nagib
Sodišči sta ugotovili, da trditve o bolezni niso resnične, saj je bila tožnica sposobna oditi k notarju, kjer je overila pristnost podpisa na pogodbi, iz dopisa bolnišnice … pa izhaja, da tedaj pri njih ni bila hospitalizirana. Tudi sicer ni bila naivna in nepoučena, ker je bila izobražena (pred upokojitvijo učiteljica), pozneje pa je bila tudi razgledana in urejena gospa, tako da je nedvomno lahko prebrala, da je na prvi strani z velikimi črkami napisano: Kupoprodajna pogodba in je razumela pomen, to je sklenitev pogodbe za pridobitev lastninske pravice tožencev na nepremičnini tožencev.
Sodba II Ips 44/2009
VS0015487
poroštvo – porok in plačnik
Ker je toženka vedela za pogodbo glavnega dolžnika o prodaji na obroke s pridržkom lastninske pravice in je s sklenitvijo Pogodbe o pristopu k dolgu jamčila za obveznosti glavnega dolžnika kot porok in solidarni plačnik z vsem svojim premoženjem, mora poravnati neplačano obveznost glavnega dolžnika.

References: ZKP 
 sodišče 
 sodišče 

ZKP 
 sodišče 
 ZKP 

ZKP 
 sodišče 

ZKP 

ZKP 

ZKP